Når du er elev på Egedal Gymnasium & HF, behandler vi dine personoplysninger[[1]](#footnote-1)

Dette er Egedal Gymnasium & HF’s orientering til dig om, hvordan vi behandler dine personoplysninger, når du er elev på Egedal Gymnasium & HF.

Egedal Gymnasium & HF tilstræber at behandle så få personoplysninger om dig som muligt, ligesom vi kun behandler personoplysninger, hvis det er nødvendigt, sagligt begrundet og proportionelt.

Vi indsamler og behandler derfor som altovervejende udgangspunkt kun de personoplysninger, der er **nødvendige** for, at vi kan overholde vores pligter i henhold til den gymnasiale lovgivning, herunder identificere dig, holdsætte dig, undervise dig, administrere dit fravær samt for at vi kan dokumentere, at du fx kan oprykkes til næste klassetrin, kan modtage SU eller andre ydelser, som du selv har ansøgt om, eller at du kan indstilles til eksamen.

Hjemlen til behandling af dine personoplysninger findes i den gymnasiale lovgivning, som du finder en oversigt over nederst i dette dokument.

Vi behandler også personoplysninger, hvis det er nødvendigt af saglige, driftsmæssigt begrundede årsager, fx til gennemførelse af kontrolforanstaltninger, forebyggelse af snyd ved eksamen og til brug for skolens økonomistyring, herunder fx:

* Oplysninger om din og dine forældres adgange til og trafik i de it-systemer, I er brugeroprettet i, idet vi som led i vores systemdrift og -vedligehold samt til forebyggelse af misbrug har adgang til oplysninger om fx brugertrafik og –adfærd i skolens it-systemer, fx i Lectio og på skolens netværk, fx som led i forebyggelse og håndtering af snyd ved eksamen med internetadgang
* Videooptagelser i de områder, hvor der er kameraovervågning. De kameraovervågede områder er tydeligt markeret med skiltning.
* Oplysninger om betalingskort og transaktioner som led i dit eller dine forældres køb af billetter til skolens arrangementer eller betaling for studieture

I sjældnere tilfælde kan det blive nødvendigt at behandle fortrolige eller følsomme personoplysninger om dig og evt. også dine forældre, fx hvis du beder om skolegang på særlige vilkår, fx pga. handicap eller særlige sociale forhold, hvis du tilsidesætter skolens studie- og ordensregler, eller vi har mistanke om snyd til prøver eller eksamen, hvis du aflægger ordblindetest, hvis du skal på studietur (i så fald skal du (og evt. også dine forældre) aflevere paskopi), eller hvis du søger om dispensation til udeboende SU på baggrund af fx særlige forhold i hjemmet.

Derudover foretager vi også følgende behandlinger af personoplysninger om dig, hvis du har **samtykket** til det:

* Offentliggørelse af fx foto eller video af dig på internettet, fx på skolens hjemmeside, på skolens profil på sociale medier eller i skolens trykte publikationer
* Registrering af følsomme[[2]](#footnote-2) personoplysninger om dig som led i studievejledning, hvis det ikke sker til brug for fx ansøgning om fx SPS-midler, dispensation til udeboende SU eller anden form for støtte, fx ekstra tid til eksamen

Du giver dit samtykke i Gymbetaling. Din besvarelse af samtykkeblanketten er obligatorisk, men det er frivilligt, om du vil give samtykke. Du kan til enhver tid tilbagekalde dit samtykke med virkning for fremtiden samt med tilbagevirkende kraft, hvis dette er teknisk muligt.

Overførsel til modtagere i tredjelande

Vi kan anvende leverandører, eller disse kan anvende underleverandører, som overfører personoplysninger til tredjelande fx hvis:

* Skolens hjemmeside indeholder indlejret indhold som fx videoer med genkendelige personer
* Skolen har en profil på sociale medier, hvor der offentliggøres billeder eller videoer med genkendelige personer
* Skolen anvender kommunikations- og samarbejdsplatforme

Videregivelse

Egedal Gymnasium & HF videregiver kun personoplysninger om dig, hvis det er et krav ifølge lovgivningen og det øvrigt er nødvendigt for varetagelsen af vores pligter som gymnasieskole.

Modtagere af dine oplysninger kan da være modtagergymnasiet, hvis du flytter skole, Ungdommens Uddannelsesvejledning, hvis du forlader skolen i utide samt Undervisningsministeriet eller ministeriets styrelser, Regionen eller Styrelsen for Videregående Uddannelser.

Dine rettigheder

*Retten til indsigt:* Du (eller dine forældre) kan få indsigt i, hvilke personoplysninger vi behandler, hvad formålet med behandlingen er, hvor længe vi opbevarer personoplysningerne, hvor vi har oplysningerne fra (hvis vi ikke har modtaget dem fra jer), hvem vi evt. videregiver personoplysningerne til samt på hvilket grundlag, vi evt. overfører personoplysningerne til tredjelande, jf. art. 15 i databeskyttelsesforordningen.

Indsigten kan gives enten ved at vi udleverer en kopi af oplysningerne, og/eller ved, at vi beder dig om selv at logge med din brugeradgang ind i et it-system og se oplysningerne deri (hvis der er fuld adgang til egne oplysninger i systemet).

Retten til indsigt kan dog være begrænset, hvis hensynet til private interesser, fortrolighed om andres oplysninger eller tavshedspligt i den offentlige forvaltning kræver det, jf. databeskyttelseslovens § 22.

*Retten til indsigelse:* Du kan gøre indsigelse mod vores behandling af personoplysninger, hvis dine interesser i *ikke* at få behandlet personoplysninger, går forud for Egedal Gymnasium & HF’s legitime interesser i at *kunne* foretage behandlingen, jf. artikel 21 i databeskyttelsesforordningen.

*Retten til berigtigelse:* Du kan få rettet eller suppleret personoplysninger om dig, som er forkerte eller ufuldstændige, jf. artikel 16 i databeskyttelsesforordningen.

*Retten til begrænsning af behandlingen:* Du har ret til at få begrænset vores behandling af personoplysninger, hvis der er særlige grunde til det, jf. artikel 18 i databeskyttelsesforordningen.

*Retten til sletning:* Vi opbevarer dine personoplysninger så længe, det er nødvendigt af hensyn til Egedal Gymnasium & HF’s dokumentation for vores administration af dine skolegang.

De fleste oplysninger om dig slettes derfor 3 år efter, du er blevet student, for at sikre, at vi efterlever databeskyttelsesforordningens regler.

Oplysninger i sager om ansøgning og administration af udeboende SU og SPS-midler, slettes dog først efter 30 år.

Dit eksamensbevis slettes efter 30 år.

Dine forældres personoplysninger (stam-, kontakt- og systembrugeroplysninger) opbevares indtil du fylder 18 år. Hvis du har sagt ja til, at vi stadig må kontakte dine forældre ang. din skolegang, når du *er* fyldt 18 år, opbevarer vi dine forældres personoplysninger indtil der er gået 3 år efter, du er blevet student. Hvis der fx som led i ansøgning om udeboende SU er indhentet oplysninger om dine forældres indkomst eller øvrige forhold, opbevarer vi dem indtil der er gået 30 år efter, du er blevet student.

Hvis du tilbagekalder det samtykke, du har givet til os til visse behandlinger, ophører vi fremover med de persondatabehandlinger, du gav samtykke til. Dog kan vi have behov for fortsat at behandle visse af personoplysningerne i en begrænset periode, fx som dokumentation for den administration af økonomiske tilskud eller særlige vilkår, som du har modtaget på baggrund af personoplysninger, som du gav samtykke til, vi måtte behandle. Hvis dit samtykke er givet til offentliggørelse af dit foto eller video på internettet, vil vi gøre, hvad der er teknisk muligt med de redskaber, vi er i besiddelse af, for at fjerne dine personoplysninger igen. Vi kan dog ikke garantere, at materialet kan fjernes igen fra fx Googles søgemaskine eller Facebook.

*Sådan gør du brug af dine rettigheder:* Du skal kontakte skolens databeskyttelsesrådgiver på dpo@gfadm.dk og oplyse, hvilken ret, du ønsker at gøre brug af og hvorfor. Vi vil herefter undersøge, om vi er enige i, at retten kan udøves.

Klageadgang

Egedal Gymnasium & HF’s behandling af personoplysninger kan påklages til Datatilsynet, tlf. 33193200 eller på mail til dt@datatilsynet.dk.

Hjemlen til behandling af dine personoplysninger findes i den gymnasiale lovgivning:

* Den europæiske databeskyttelsesforordnings art. 6, stk. 1 og art. 9, stk. 1
* Databeskyttelseslovens §§ 6, 7, 10 og 11[[3]](#footnote-3)
* Lovbekendtgørelse om de gymnasiale uddannelser[[4]](#footnote-4)
* Bekendtgørelse om de gymnasiale uddannelser[[5]](#footnote-5)
* SU-loven[[6]](#footnote-6)
* Almen eksamensbekendtgørelsen[[7]](#footnote-7)
* Bekendtgørelse om studie- og ordensregler i de gymnasiale uddannelser[[8]](#footnote-8)
* Bekendtgørelse om særlige tilskud til specialpædagogisk bistand til ungdomsuddannelser mv. m.v. (SPS- bekendtgørelsen)[[9]](#footnote-9)

Brug af Egedal Gymnasium & HF’s netværk samt sikker kommunikation med os om din skolegang

Som led i din skolegang vil du få adgang til nogle af skolens it-systemer og undervisningsnetværk.

Vores retningslinjer om hvad skolens it-systemer og netværk må bruges til, hvordan du beskytter dine egne personoplysninger som led i fx brug af apps i undervisningen samt hvordan du må bruge andres (fx dine kammeraters) personoplysninger, finder du i Elevhåndbogen, som du kan finde på skolens hjemmeside. Du skal læse Elevhåndbogen og kvittere for læsning af denne når du udfylder din samtykkeerklæring på Gymbetaling.dk.

1. Denne orientering gives med henvisning til art. 13 og 14 i databeskyttelsesforordningen (Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse)) [↑](#footnote-ref-1)
2. Følsomme personoplysninger er oplysninger om bl.a. politisk, religiøs eller filosofisk overbevisning, helbredsdiagnoser, etnisk oprindelse eller oplysninger om seksuelle forhold eller seksuel orientering [↑](#footnote-ref-2)
3. (Lov nr. 502 af 23/05/2018) https://www.retsinformation.dk/eli/lta/2018/502 [↑](#footnote-ref-3)
4. (LBK nr 611 af 28/05/2019) https://www.retsinformation.dk/eli/lta/2019/611 [↑](#footnote-ref-4)
5. (bkg. nr. 497 af 18/05/2017) https://www.retsinformation.dk/eli/lta/2017/497 [↑](#footnote-ref-5)
6. (LBK nr. 1037 af 30/08/2017) https://www.retsinformation.dk/eli/lta/2017/1037 [↑](#footnote-ref-6)
7. (bkg. nr. 343 af 08/04/2016) https://www.retsinformation.dk/eli/lta/2016/343 [↑](#footnote-ref-7)
8. (BEK nr. 1338 af 09/12/2019) https://www.retsinformation.dk/eli/lta/2019/1338 [↑](#footnote-ref-8)
9. https://www.retsinformation.dk/eli/lta/2019/632 [↑](#footnote-ref-9)